L’estigma matrimonial en les dones centra un col·loqui al Centre Cultural La Nau

## L’estigma matrimonial en les dones centra un col·loqui al Centre Cultural La Nau

Un acte a les Aules Seminari de La Nau.

‘Casades o solteres. L’estigma matrimonial en les dones’ és el títol del col·loqui que l’Aula de Narratives de la Universitat de València organitza al Centre Cultural La Nau dimarts 8 d’abril, a propòsit de dues recents publicacions que aborden aquesta temàtica. Aquest acte forma part de l’ampli programa d’activitats que la UV havia programat amb motiu del 8M i que va haver d’ajornar-se per la situació d’emergència climàtica. L’acte començarà a les 18.30 hores a l’Aula Magna i estarà presentat per la responsable de l’Aula, la catedràtica de la UV, Cristina García Pascual.

‘Como anillo al cuello’, de **Purificació Mascarell**, escriptora i professora de Teoria de la Literatura Comparada i Estudis Culturals UV, mostra un original recorregut per les representacions més significatives de la institució matrimonial a través de la literatura femenina. Per a milions de dones, el petit cércol que adorna el seu dit anular i que segons la tradició simbolitza l’amor, ha constituït, més que un anell, una argolla vital: el sotmetiment imposat pel matrimoni en forma d’esclavitud sexual, captivitat en la llar, alienació com madresposas i tota classe de violències masclistes, en la ment i en la pell.

Encara que el silenci ha esborrat la majoria dels testimoniatges, moltes escriptores han volgut relatar aquesta opressió en les seues novel·les. **George Sand**, **Mercè Rodoreda**, **Louisa May Alcott**, **Emilia Pardo Bazán**, **Edith Wharton**, **Elena Fortúno**, **Alice Walker** han narrat els abusos dins de la institució matrimonial.

En aquest assaig “compromés amb l’art i la dignitat”, Mascarell traça una constel·lació d’autores rebels enfront del poder patriarcal. De la mà de pensadores com **Mary Wollstonecraft, Emma Goldman, Virginia Woolf, Simone de Beauvoir** o **Kate Millett**, qui va afirmar que el personal és polític, ‘Como anillo al cuello’ viatja per la literatura i el feminisme a la recerca del revers de l’amor romàntic. Un rescat de les veus femenines que s’han atrevit a qüestionar el destí reservat a les dones: casar-se i callar.

També es presentarà ‘Solteronas’, de **Manuel Jiménez Núñez**, escriptor, director i guionista de documentals. Aquest és un llibre imprescindible per a descobrir les veus i històries ocultes de dones que van desafiar l’estigma de la solteria. Fins fa no gaire temps, les dones que no es casaven eren estigmatitzades com a rares, neuròtiques, amargades, poc agraciades o, directament, fracassades. Portaven sobre les espatlles una pesada llosa que produïa, en el millor dels casos, llàstima.

A través de l’experiència personal de vint dones que mai s’han casat, obres literàries, documents tant periodístics com audiovisuals i a mig camí entre evocació i sociologia, Manuel Jiménez Núñez busca reivindicar la memòria i donar a conéixer a les noves generacions l’arquetip femení de “la solterona”.

Més informació:

Arxivat en:

, Lletres

## Altres Notícies

Antonio Muñoz Molina i Elvira Lindo clausuren el curs de l’Aula de Narratives de la Universitat de València

La Universitat de València ret homenatge a la figura de Lluís Alcanyís en el 525 aniversari de l’Estudi General

La Universitat de València participa en la 84ª Feria del Libro de Madrid

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar